[{"text_idx": "#000000", "text": "Gaur egun erakunde askok badakite ingurune baten parte direla eta, horren ondorioz, honi egokitu eta moldatu ahal izateko etengabe martxan egon behar dutela. Azken finean, irekiak, partehartzaileak, moldagarriak eta ingurunearekin erantzunkide diren enpresak izatea lortu behar dute. Urte askoz modan egon diren publizitate kanpaina zein edozein promozio ekintza eredugarriak atzean geratzen ari direla konturatu dira, gizartera edozein mezu bidali baino lehen, barrutik gauzak konpontzeko ausardia izaten hasi direlarik."}, {"text_idx": "#000002", "text": "Gauzak honela, argi dago ideia berritzaileak eta baliagarriak azalduko dizkieten profesionalak behar direla."}, {"text_idx": "#000003", "text": "TaPuntun edukiak partekatu, norbanakoak ahaldundu eta bezeroei erabilgarriak izango zaizkien ezagutza edota tresnak helaraztearen aldekoak gara. Eginkizun honetan pertsona da oinarri, noski."}, {"text_idx": "#000004", "text": "Besteak beste, ofimatikarekin, diseinu grafikoarekin eta web-orrien diseinuarekin zerikusia duten pertsonak behar ditugu ezagutzak partekatzeko garaian gure bidelagun izan daitezen."}, {"text_idx": "#000005", "text": "Beraz, gure ikuspuntuarekin bat bazatoz, zure inguruko erakundeak errealitatera egokitzen laguntzeko prest bazaude eta gure alorreko formazioak modu praktiko eta profesional batean eskaintzeko gai zarela uste baduzu, ez izan zalantzarik eta jarri gurekin harremanetan info@tapuntu.eus helbidera idatziz edo deitu 691 166 409 telefonora."}, {"text_idx": "#000007", "text": "Agian hauek ere gustatuko zaizkizu:"}]